cyanic-selkie/wikianc huggingface dataset:
Yannick N’Djeng
Sion
N’Djeng allekirjoitti toukokuussa 2012 kolmen vuoden sopimuksen sveitsiläisen Sionin kanssa. Hän kuitenkin onnistui sopimaan pelaavansa kauden päätökseen Espérancessa ennen lopullista siirtymistään Sveitsiin. N’Djeng pelasi lopulta avauskaudellaan 16 sarjaottelua Sveitsissä ja onnistui maalinteossa kahdesti. Hän teki myös Sveitsin cupissa kaksi maalia kolmessa ottelussa. Kaudella 2013–2014 N’Djeng pelasi vain kolme ottelua, jonka jälkeen hän päätti siirtyä kesken kauden pois Sionista.
Metsäkastikka
Levinneisyys
Metsäkastikkaa tavataan laajalla alueella Pohjois-, Keski- ja Itä-Euroopassa sekä Venäjällä Itä-Siperiaan asti. Laji on yleinen myös Kaukasuksella. Suomessa metsäkastikkaa tavataan yleisesti Oulun–Kemin korkeudelle saakka, joskin laji puuttuu lähes kokonaan Pohjanmaalta. Laji on Suomen metsien toiseksi yleisin heinäkasvi metsälauhan (Avenella flexuosa) jälkeen.
Kun aika on
Kun aika on on Arja Korisevan 14. studioalbumi, joka julkaistiin 15. syyskuuta 2007 Korisevan ensimmäisessä "Kun aika on" -konsertissa Kokkolassa. Konsertti oli Korisevan ensimmäinen keikka lähes vuoden pituisen äitiysloman jälkeen. Albumin julkaisi CD-levynä Arja Koriseva Oy ja sen jakelusta vastaa Edel Records. Albumi sisältää uuden version Korisevan vuonna 1991 levyttämästä niin sanotusta hittikappaleesta "Enkelin silmin". Levyn usealla raidalla kuullaan oikeita jousia ja puhallinsoittimia.
Mikko S. Lehtonen
Mikko Sakari Lehtonen (s. 19. heinäkuuta 1956 Kuusjärvi) on Tampereen yliopiston mediakulttuurin professori.
Edu Kehäkettunen
Humoristisista lyriikoistaan tunnettu Edu Kehäkettunen on nauttinut arvostusta hiphop-piireissä, mutta ei ole koskaan noussut valtavirta-artistiksi. Vuosien mittaan hän on julkaissut useita omakustanteita sekä yksin että yhdessä muiden olarilaisten rap-artistien kanssa. Vuonna 2005 Numbers Entertainment julkaisi hänen ensimmäisen kokopitkän albuminsa.
Alkuajan yhtyeet
Vuonna 2000 Kehäkettu-nimellä esiintynyt Edu tuli suuremman yleisön tietoisuuteen julkaistuaan Setä Koposen kanssa Kehäkettu & Setä Koponen: EP:n. Kuten Edu Kehäkettusen myöhemmässäkin tuotannossa, jo EP:llä vahvoja teemoja olivat seksi, juhliminen ja päihteet. Levyllä kuultiin myös olarilaisduoa nimeltä Tuomio & Kone.
Kahlenukke (elokuva)
Kahlenukke (Puppet on a Chain) on Geoffrey Reeven ohjaama jännityselokuva vuodelta 1971. Se perustuu Alistair MacLeanin samannimiseen romaaniin, ja kirjailija oli itse keskeisesti mukana laatimassa käsikirjoitusta. Elokuvan pääosassa nähdään ruotsalainen Sven-Bertil Taube yhdysvaltalaisena poliisina, joka seuraa USA:sta peräisin olevaa huumelastia Amsterdamiin.
Jonas Brothers: The 3D Concert Experience
Jonas Brothers: The 3D Concert Experience on 3D-musiikkielokuva, joka kuvattiin Jonas Brothersin Burnin’ Up -kiertueella vuonna 2008. Elokuva ilmestyi vuonna 2009. Jonas Brothersin lisäksi elokuvassa esiintyvät Demi Lovato kappaleessa ”This Is Me”, Taylor Swift kappaleessa ”Should’ve Said No” ja yhtyeen henkivartija Robert ”Big Rob” Feggans, joka räppää osan ”Burnin’ Up” -kappaleesta. Elokuvan pituus on 76 minuuttia (erikoisversion 85 minuuttia).
6 Sigma
Virheiden poistaminen prosessista
Virheet pyritään poistamaan ensin pienentämällä hajontaa tai vaihtelua. Kun hajonta on pieni, on prosessi hallittavissa. Tämän jälkeen jatketaan mittausarvojen analysointia, ja kun arvo poikkeaa kontrollirajoista, siihen johtanut tilanne analysoidaan. Erityis- (special causes) ja satunnaissyyt (common causes) on siis erotettava toisistaan tilastollisilla menetelmillä. 6 Sigma -menetelmä kohdistaa huomion satunnaissyihin ja -ongelmiin.
Prosessinkehityksen ammattilaiset
Prosessinkehitystä varten määritellään, mikä on kriittistä asiakkaalle ja yritykselle, ja kehittämistä varten perustetaan muutosprojekti. 6 Sigmaan kuuluvat eritasoiset prosessinkehityksen ammattilaiset, esimerkiksi Black Belt. Vyön väri kuvaa 6 Sigman ammatti- ja koulutustasoa. Black Belt hallitsee tilastolliset menetelmät ja muutosprojektin johtamisen.
The Shining – Hohto
Tuotanto
Kubrick oli tunnettu perfektionistina ja paikoin ankarana ohjaajana: Hohtoa työstäessä hän vei näyttelijätär Shelley Duvallin Guinnessin ennätysten kirjaan vaatimalla tältä 127 uusintaottoa yhdestä kohtauksesta. Myös Scatman Crothers sai yhdessä kohtauksessa esittää 120 ottoa. Hohdon teosta on jäänyt elämään muitakin Kubrickin ohjaustyylin perfektionistisuutta, omalaatuisuutta ja jopa sadistisuutta kuvaavia anekdootteja. Kubrickin on esimerkiksi kerrottu käskeneen koko filmiryhmää kohtelemaan Shelley Duvallia kaltoin ilman mitään syytä. Kuvaussessiot olivat Duvallille niin stressaavia, että tämä kiskoi itseltään hiuksia päästä. Duvallin saaman kohtelun Hohdon kuvauksissa on väitetty jopa suistaneen näyttelijättären mielenterveyden raiteiltaan. Dannyn roolia varten haastateltiin yli 5000 lapsinäyttelijää. Kubrick vaati sihteeriään kirjoittamaan Jack Torrancen usean sadan sivun pituisen kirjakäsikirjoituksen kokonaan, vaikka kirjasta nähdään elokuvassa vain joitain sivuja.
Kubrick halusi suojella nuorta Danny Lloydia elokuvan kauhuilta. Luovan ohjauksen keinoin kuusivuotias Danny ei tiennyt näyttelevänsä kauhuelokuvassa. Asia selvisi hänelle vasta vuosia elokuvan julkaisun jälkeen.
Tekninen analyysi
Teknisessä analyysissä hyödynnetään hintasarjojen ja kaupankäyntimäärien lisäksi pörssikurssikaavioiden tulkitsemista. Tekniselle analyysille omistautuneita rahoitusalan ammattilaisia kutsutaankin myös "kaavioanalyytikoiksi" (engl. chartist), sillä he usein hyödyntävät erilaisia visuaalisia kuvioita ja kaavioita päätöksentekonsa tukena. Niin sanotut kaavioanalyytikot haluavat ostaa osakkeita juuri silloin kun suurin osa sijoittajista haluaa ostaa kyseessä olevaa osaketta (tukitaso), ja vastaavasti myydä osakkeita silloin kun suurin osa sijoittajista haluaa myydä kyseessä olevaa osaketta (vastustaso).
Keynesin sijoittamisen pilvilinnateoria
Psykologian merkityksen osakemarkkinoilla tiedosti jo 1930-luvulla John Maynard Keynes (1936) puhuessaan sijoittamisen pilvilinnateoriastaan. Keynesin (1936) mukaan fundamentti- eli perusteanalyysi on liian työläs menetelmä, eikä hänen mielestään ammattimaisen sijoittajan kannattaisikaan uhrata aikaansa arvopapereiden "todellisen" arvon määrittelemiseen. Tärkeämpää onkin hänen mukaansa ennakoida milloin sijoittajat alkavat optimismin vallitessa "rakentamaan pilvilinnoja" ja ottaa "varaslähtö", eli ostaa ennen kuin suuri yleisö alkaa ostamaan.
Helmaindikaattori
Tekninen analyysi ei välttämättä rajoitu pelkästään osakkeiden hintaliikkeiden seuraamiseen, sillä helmaindikaattori-menetelmää hyödyntävät analyytikot keskittyvät mittaamaan naisten hameen helman pituutta. Tämän teknisen analyysin alasuuntauksen mukaan naisten hameen helman pituudella ja pörssikursseilla on käänteinen suhde. Sen mukaan osakemarkkinoilla menee sitä paremmin mitä enemmän naisten "sääriä ja polvia näkyy". Tämän näkemyksen mukaan noususuhdanteen aikana pörssikurssit ovat jyrkässä nousussa, mutta hameen helmat sen sijaan lyhenevät ja minihameet yleistyvät. Laskusuhdanteessa sen sijaan naiset siirtyvät teorian mukaan pitkiin helmoihin tai capri-housuihin. Helmaindikaattori, kuten useimmat muutkin teknisen analyysin eksoottisimmista sovelluksista, on tieteellisissä tutkimuksissa todettu varsin usein toimimattomaksi sijoitusstrategiaksi epänormaalien tuottojen metsästyksessä.
Jelena Gortšakova
Euroopan-mestaruuskilpailuissa Gortšakova sijoittui Belgradissa 1962 kahdeksanneksi tuloksella 46,74 m ja Budapestissa 1966 neljänneksi tuloksella 55,96 m.
Hevosen askellaji
Käynti
thumb|200px|Käyntianimaatio
Laukka
Tavallinen laukka on puhtaana kolmitahtinen askellaji: yksi ristikkäinen jalkapari laskeutuu maahan samanaikaisesti. Laukka on epäsymmetristä, sillä hevosen joko vasen tai oikea puoli johtaa eli liikkuu toisen puolen edellä. Oikeassa laukassa poljentajärjestyksenä on vasen takajalka – oikea taka- ja vasen etujalka – oikea etujalka – liito (kaikki jalat irti maasta), vasemmassa laukassa vastaavasti oikea takajalka – vasen taka- ja oikea etujalka – vasen etujalka – liito.
Passi
Niin normaalissa eurooppalaistyyppisessä ratsastuksessa kuin raviurheilussakin passi on ei-toivottu askellaji. Muut askellajit, jopa laukka, voivat monenlaisista muun muassa hevosen koulutukseen, lihaskuntoon tai terveyteen liittyvistä syistä muuntua passitahtisiksi, mitä pidetään epäpuhtautena.
Pokkinen
Nimen historiaa
Nimi tulee ilmeisesti aikanaan törmällä sijainneesta talosta (Båckmöller), jonka nimi taipui tuttavallisemmin sanaksi Bock, ja sen mukaan sai nimensä myöhemmin kokonainen kaupunginosa. Kun puhutaan Oulun ydinkeskustasta tai muuten vain keskustasta, tarkoitetaan yleensä juuri Pokkista, joka nimensä mukaan sijaitsee Pokkitörmällä Oulujoen etelärannalla. Harvoin puhutaan edes ensimmäisestä kaupunginosasta, koska ruutuasemakaavassa eri kaupunginosat nivoutuvat näkymättömästi toisiinsa.
Cloud9
2019
Cloud9 ilmoitti 6. joulukuuta 2019, että Timothy "autimatic" Ta, Damian "daps" Steele ja Kenneth "koosta" Suen oli erotettu joukkueesta ja Gen.G Esports osti heidän sopimuksensa. Noin kuukausi tämän jälkeen 6. tammikuuta 2020 Cloud9 allekirjoitti eteläafrikkalaisen joukkueen ATK:n CS:GO -joukkueen. Vuonna 2019 Cloud9 ei voittanut yhtäkään turnausta.
Kelpoisuus
Absoluuttinen ja suhteellinen kelpoisuus
Tietyn genotyypin absoluuttinen kelpoisuus on suhdeluku. Se saadaan laskemalla kyseisen genotyypin edustajien lukumäärä jälkeläisten sukupolvessa ja jakamalla se vanhempien sukupolvessa vallinneella lukumäärällä.
Tusinan piiri
Hallinto
Tusinan piiri muodostettiin vuonna 1930, kun Ljubanin piiriin yhdistettiin osia Detskoje Selon ja Kolpinan piireistä. Vuonna 1953 siihen liitettiin osa entisestä Pavlovskin piiristä. Vuonna 1977 koillisosa erotettiin vasta perustettuun Kirovskin piiriin.
Talous
Huomattava merkitys on metsävarojen hyödyntämisellä. Piirin metsiä hallinnoivat valtiollisen Lenoblles-laitoksen metsänhoitoalueet Ljubanissa ja Liissilässä. Liissilän metsäopisto kouluttaa metsänhoitajia koko Luoteis-Venäjää varten. Mekaanista puunjalostusta harjoittavat Ljubanissa ja Tusinassa toimivat yritykset.
Saarijärvi (Jyväskylä, Saakoski)
Maantietoa
Järven pinta-ala on 577 hehtaaria eli 5,8 neliökilometriä, ja se on 7,1 kilometriä pitkä ja 3,0 kilometriä leveä. Se sijaitsee Päijänteen länsipuolella noin 30 kilometriä Jyväskylän keskustasta lounaaseen. Saarijärvellä on useita omintakeisia paikannimiä, kuten Benjaminpytty ja Kaarteennenä.
Järven rantaviivan pituus on 35,1 kilometriä, josta saarten rantaviivan yhteispituus on 2,7 kilometriä.
Tomi Niskanen
Tomi Niskanen (s. 18. helmikuuta 1984 Sotkamo) on suomalainen pesäpallon pelinjohtaja ja hän toimii Miesten Superpesisjoukkue Vimpelin Vedon pelinjohtajana. Niskasella on pelaajataustaa A-junioreihin asti.
Ladattu ase 1
Ladattu ase 1 (National Lampoon’s Loaded Weapon 1) on vuonna 1993 ensi-iltansa saanut rikoskomedia. Elokuva parodioi muun muassa elokuvia Tappava ase, Tappava ase 2, Tappava ase 3, Basic Instinct, Die Hard, Likainen Harry, Taistelija, Uhrilampaat ja 48 tuntia. Elokuvan pääosia esittävät Emilio Estevez, Samuel L. Jackson, Jon Lovitz, Tim Curry, Kathy Ireland, Frank McRae, William Shatner, Denis Leary ja F. Murray Abraham. Muun muassa Bruce Willis, Whoopi Goldberg ja Charlie Sheen tekevät elokuvassa cameoroolin. Elokuvan on ohjannut Gene Quintano.
Leonard Hamilton
Leonard Hamilton (s. 4. elokuuta 1948 Gaston County) on yhdysvaltalainen koripallovalmentaja, joka valmentaa nykyisin Florida Staten joukkuetta.
Marco van Basten
Valmentajana
Keväällä 2010 AC Milanin huhuttiin tavoittelevan van Bastenia uudeksi päävalmentajakseen. Nilkkavaivoista kärsivä van Basten kuitenkin ilmoitti ettei kykene vaivojensa vuoksi toistaiseksi jatkamaan valmennusuraansa.
Helmikuussa 2012 van Basten ilmoitti yllättäen palaavansa valmennustehtäviin. Hän aloitti kesällä 2012 SC Heerenveenin päävalmentajana kaksivuotisella sopimuksella. Van Bastenin debyyttikaudella Heerenveen pelasi Eurooppa-liigassa, mutta putosi playoff-karsintakierroksella norjalaiselle FK Moldelle. Eredivisiessä seura sijoittui lopulta kahdeksanneksi eikä selvinnyt eurokarsintojen kautta europeleihin. Huhtikuussa 2014 van Basten kertoi jättävänsä Heerenveenin kauden jälkeen ja siirtyvänsä AZ Alkmaarin päävalmentajaksi.
Viisi todistajaa
Viisi todistajaa on Juha-Pekka Koskisen vuonna 2005 ilmestynyt historiallinen romaani. Teoksessa vuorottelevat kertojina Juudas, Maria Magdalena, Jeesuksen veli Jaakob, ylipappien vakooja Didymys sekä roomalainen legioonalainen Petrinax.
Dylan Moran
Moran keskeytti opintonsa 16-vuotiaana ja vietti neljä työtöntä vuotta juopotellen ja kirjoittaen huonoja runoja. 20-vuotiaana hän ryhtyi kuitenkin työstämään komediaa. Moran kirjoitti vuosina 1995–1996 viikoittaista kolumnia The Irish Timesiin. Vuonna 1998 Dylan Moran sai ison roolin televisiosarjassa How Do You Want Me? Seuraavana vuonna hän esiintyi pienessä roolissa elokuvassa Notting Hill.
Columbian liittopiirin pormestari
Pormestarin toimisto valvoo liittopiirin 8,8 miljardin dollarin vuosibudjettia.
Disneyland Paris
Walt Disney Studios
Elokuvateemainen Walt Disney Studios Park avattiin vuonna 2002. Puistossa vieraili 4,8 miljoonaa kävijää vuonna 2012, ja se on maailman 20. vierailluin teemapuisto. TripAdvisorin käyttäjät äänestivät Studios -puiston Ranskan parhaimmaksi huvipuistoksi vuonna 2015.
Nähtävyydet:
Hotel Cheyenne ★★
Täällä teemana on Yhdysvaltain Villi länsi ja hotellin arkkitehtina toimi Robert A.M. Stern. Cheyenne on kaksikerroksisin puutaloin rakennettu hotellikylä. Huoneita on 1000 ja ravintoloita ja baareja on yksi. Hotelli on aiemmin mainittuja hieman kauempana, mutta kuitenkin kävelymatkan päässä tai vaihtoehtoisesti lomakeskuksen bussimatkan päässä.
Tyhjötislaus
thumb|183px|Suurikokoinen tyhjiötislaustorni Fawleyn öljynjalostamossa Englannissa Tyhjötislaus tai alipainetislaus on tislausmenetelmä, jossa hyödynnetään pienennettyä painetta, mikä laskee useimpien nesteiden kiehumispistettä. Kuten tislaus muutenkin, tyhjötislaus erottelee aineita toisistaan kiehumispisteiden erojen perusteella. Tyhjötislausta käytetään, kun tislauksessa erotettavan aineen kiehumispistettä on vaikea saavuttaa, tai se aiheuttaa yhdisteen hajoamisen, tai yksinkertaisesti energiansäästön vuoksi, kun pienemmän paineen ansiosta lämmitystä tarvitaan vähemmän. Paineen pienentäminen laskee yhdisteiden kiehumispisteitä. Kiehumispisteen alenema on laskettavissa Clausius–Clapeyronin yhtälön avulla.
Niassan suojelualue
Niassan suojelualue on luonnonsuojelualue Mosambikin pohjoisosassa, Niassan ja Cabo Delgadon maakunnissa. Sen pinta-ala on 42 000 neliökilometriä, joten se on Mosambikin laajin suojelualue. Alue on perustettu vuonna 1954, ennen Mosambikin itsenäistymistä. Se rappioutui ja hylättiin levottomuuksien aikana 1970- ja 1980-luvuilla, mutta perustettiin uudelleen vuonna 1992.
TD Garden
Historiaa
Musiikkimaailman kuumimmat tähdet Beatlesistä Aerosmithiin ovat kaikki esiintyneet areenalla vuosien saatossa. Tähtipelaajat kuten Auerbach, Russell, Cousy ja Larry Bird rakensivat kukin omalla panoksellaan Boston Celtics joukkueesta erään NBA:n kaikkien aikojen brändeistä, joka on voittanut NBA:n mestaruuden ennätykselliset 16 kertaa. NHL joukkue Bruins nostatti hallin kattoon viisi mestaruusviiriä lisää, tähtinään Bobby Orr, John Bucyk, Phil Esposito, Cam Neely ja monet muut.
29. syyskuuta 1995 vanha Boston Garden sulki ovensa viimeistä kertaa ja seuraavana iltana järjestettiin spektaakkeliksi muodostunut uuden FleetCenterin avajaisgaala. Jälleen uusi aikakausi oli näin alkanut. Yhdysvaltalaiseen tapaan hallin nimi on kauppatavaraa ja alun perin FleetCenterinä tunnettu halli on nykyisin virallisesti TD Banknorth Arena.
Peltokorte
Elinympäristö
Peltokorte kasvaa nimensä mukaisesti hankalana rikkaruohona pelloilla, mutta viihtyy myös monilla muillakin kasvupaikoilla. Sitä tavataan hiekka- ja sorarannoilla, rantapensaikoissa ja -metsissä, korvissa, lähdepaikoilla, tunturikosteikoilla ja lumimailla, kosteilla niityillä, hiekkakuopissa sekä ojan- ja tienpenkereillä.
Arkas
Hesiodoksen versio
Hera muutti Kalliston karhuksi rangaistukseksi tämän lemmenseikkailusta Zeuksen kanssa. Metsästäessään Arkas yritti tietämättään tappaa äitinsä, jota hän ei tunnistanut. Tällöin Zeus asetti heidän molemmat taivaalle Ison karhun ja Pienen karhun tähtikuvioiksi.
Alppihiihto talviolympialaisissa 2018 – naisten supersuurpujottelu
Alppihiihdon naisten supersuurpujottelun kilpailu talviolympialaisissa 2018 järjestettiin 17. helmikuuta 2018 Jeongseon Alpine Centressä, Gangwonissa, Etelä-Koreassa.
FS Vautour (1930)
Valmistus
Alus tilattiin Le Havresta Forges et Chantiers de la Méditerranéelta, missä köli laskettiin 30. tammikuuta 1929. Alus laskettiin vesille 26. elokuuta 1930 ja otettiin palvelukseen 2. toukokuuta 1932.
Islamilainen maailma
Uskonto ja valtio
Islamilaisten maiden poliittinen järjestelmä on nykyisin ristiriidassa puhdasoppisen keskiaikaisen islamin kanssa, sillä šarialaki sisältää tarkkoja määräyksiä siitä, miten valtiollinen elämä tulee järjestää. Ristiriita vallitsee niissäkin maissa, jotka virallisesti ilmoittavat olevansa "islamilaisia valtioita". Puhdasoppiseen islamiin kuuluu ajatus, että yhteiskuntaa on ohjattava ainoastaan Jumalan ikuisen lain, šarian, mukaisesti. Lakia tulkitsee uskonoppineiden luokka, ulama, eli "oppineet" tai "viisaat miehet", jotka kertovat, mitä Koraani ja Muhammedin sunna eli esikuva kustakin asiasta sanoo. Ylimmällä tasolla toimeenpanovaltana on "uskovien komentaja" eli kalifi, joita maailmassa voi olla vain yksi kerrallaan, muuten heidän valtansa on mitätön. Kalifin tehtävä on suojella uskontoa ja hoitaa maallisia asioita. Kalifi tai kukaan muukaan ei voi säätää uusia lakeja, joten islamilaisessa valtiossa ei tarvita lainsäädäntöelimiä, kuten parlamenttia. Pyhä laki ei kerro tarkemmin, miten kalifi valitaan, paitsi että sen tulee tapahtua oppineiden yksimielisyydellä. Kalifin henkilölle šaria asettaa useita vaatimuksia.
Islamin virallinen asema valtiossa
Islamin virallinen asema muslimienemmistöissä maissa vaihtelee. Jotkut niistä ovat julistautuneet puhdasoppisiksi islamilaisiksi valtioiksi, toisissa islam on valtionuskonto, kolmansissa uskonnolla ei ole virallista valtiollista asemaa.
Luettelo televisiosarjan Tontut jaksoista
Tämä on luettelo televisiosarjan Tontut jaksoista.
3. Italialainen tyttö
Taavi matkaa Italiaan pelastaakseen nuoren tonttutytön hengen, joka on saanut myrkytyksen ihmisten tuholaistorjunta-aineista.
Islamilainen maailma
Islamin suuntaukset
Islamilainen laintulkinta jakautui 800-luvulla maantieteellisin perustein useisiin koulukuntiin (madhhab), joista osa on säilynyt nykyaikaan asti. Neljän sunnalaisen koulukunnan säädöksistä 75 % on yhteisiä. Nykyaikana suuntaukset ovat lähestyneet toisiaan, kun keskiajalla välit olivat jopa vihamieliset. Šiialaiset koulukunnat eroavat sunnikoulukunnista hieman enemmän. Islamilaisen lain eli šarian tulkintaa kutsutaan nimellä fiqh. Suurimmat koulukunnat ovat seuraavat viisi.
Konfliktien määrä
Islamilaisissa maissa väkivallan taso on korkea. Samuel P. Huntingtonin mukaan muslimeilla esiintyi 1990-luvulla konflikteja naapureidensa kanssa enemmän kuin minkään muun kulttuurin kansoilla. Vuonna 1993 oli käynnissä 59 etnistä ristiriitaa, ja niissä muslimit olivat osapuolena joka toisessa. Islamin sisäisiä konflikteja oli myös enemmän kuin missään muussa kulttuuripiirissä. Muslimiyhteiskunnat ovat lisäksi militarisoituneempia kuin muiden kulttuuripiirien maat laskettuna sotilaiden ja sotilasbudjettien suhteellisina osuuksina. Suhtautuminen poikkeuksellisen väkivaltaiseen ISIS -kalifaattiin oli suurimmaksi osaksi kielteistä, mutta ei täysin. Eniten myönteistä suhtautumista siihen oli Nigeriassa (14%), Malesiassa (11%) ja Senegalissa (11%), Pakistanissa (8%) ja Turkissa (8%). Muslimimaissa uskonnollisiin vähemmistöihin kohdistuva vaino on paikoin yleistä. Open Doors -järjestön listauksen mukaan kristittyjä vainottiin vuonna 2020 eniten Pohjois-Koreassa. Sen jälkeen listan seuraavat 17 maata olivat joko muslimienemmistöisiä maita tai sellaisia maita, joissa oli suuri muslimiväestö.
Tom Clancy’s Splinter Cell: Chaos Theory
Juoni
Shetlandin kuolemasta huolimatta amiraali Otomo, joka paljastuu keisarillista Japania ihailevaksi äärinationalistiksi, saa haltuunsa algoritmeja ja uskoo niiden voivan tehdä Japanista supervallan. Fisher tunkeutuu Japanin puolustusministeriöön, Kokubo Soshoon, ja paljastaa Otomon salaa manipuloineen Japanin hallitusta. Otomo käy videoneuvottelun Japanin itsepuolustusvoimain kenraalin kanssa ja vaatii häntä määräämään hallitusta luovuttamaan kaiken toimivaltansa Japanin keisarille. Kenraali kuitenkin kieltäytyy ja lähettää joukkojaan pidättämään amiraalin, mutta epäonnistuu ja Otomo käyttää algoritmeja laukaistakseen pohjoiskorealaisen risteilyohjuksen yhteen Japanin suurkaupungeista. Fisher kuitenkin tunkeutuu I-SDF:n vedenalaiseen päämajaan ja estää ohjuksen laukaisun, jolloin epätoivoinen Otomo yrittää seppukua. Fisher kuitenkin pelastaa amiraalin hengen ja Otomo joutuu kansainvälisen rikostuomioistuimen eteen sotarikoksista syytettynä. Otomo ottaa täyden vastuun Aasian sodasta ja konflikti Yhdysvaltain ja Pohjois-Korean välillä ratkeaa rauhanomaisesti.
Luettelo televisiosarjan Tontut jaksoista
23. Muistoja Australiasta
Taavi kertoo Susannalle matkastaan Australiaan, jossa hän paransi kasvuongelmia potevan prinssi Rexin.
28. Matka Kanadaan
Klaus tuntee itsensä väsyneeksi ja Dannyn painostuksesta hän ottaa viikon loman ja matkustaa Peter-serkkunsa luokse Kanadaan.
29. Taikamatto
Klaus ja Dani kiitävät taikamatolla Bagdadiin. Perillä odottaa sievä tonttutyttö ja seikkailu peikkojen kanssa.
Samettipunkit
Tuntomerkit
Samettipunkkien punainen väri on varoitusväri, joka kertoo niiden pahasta mausta.
Luettelo televisiosarjan Tontut jaksoista
52. Klaus ja Agnes
Klaus, Danny ja Henry jättävät jäähyväiset katsojille tältä erää heidän viimeisessä tonttuseikkailussaan.
Ernst Stavro Blofeld
Hahmokuvaus
Toisen maailmansodan alkuaikoina Blofeld ennakoi tilanteen ja teetätti kopioita erittäin salaisista asiakirjoista, joita hän myi käteisellä Natsi-Saksalle. Ennen Saksan hyökkäystä Puolaan vuonna 1939 hän tuhosi kaikki olemassaoloonsa liittyvät henkilötiedot, muutti ensin Ruotsiin ja sieltä Turkkiin, jossa hän työskenteli Turkin radiossa, perustaen samalla oman yksityisen tiedustelupalvelunsa. Maailmansodan aikana hän myi erilaisia tietoja molemmille taisteleville osapuolille. Erwin Rommelin saaman tappion jälkeen opportunistisen tilannetajun omaava Blofeld ymmärsi akselivaltojen häviävän sodan ja päätti tukea liittoutuneiden sotatoimia, jonka johdosta hänet palkittiin sodan päätyttyä lukuisilla mitaleilla. Tämän jälkeen hän muutti vielä väliaikaisesti Etelä-Amerikkaan ennen kuin perusti Spectren.
Rauno Ekholm
Rauno Ekholm (26. huhtikuuta 1930 Mikkeli – 1. maaliskuuta 2011 Helsinki) oli suomalainen filosofian kandidaatti, kustannusjohtaja ja suomentaja.
Holstein-Gottorp (suku)
Suvun historia
Holstein-Gottorpin herttuan arvo oli siirtynyt Pietari III:n keisariksi tulon yhteydessä hänen pojalleen Paavalille, joka vuonna 1773 luovutti sopimuksella herttuakuntansa Tanskalle ja sai vastineena Oldenburgin herttuakunnan ja Delmenhorstin. Hän lahjoitti ne samana vuonna isoisänsä serkulle, Ruotsin kuningas Aadolf Fredrikin veljelle Fredrik Augustille, joka sai seuraavana vuonna Oldenburgin herttuan arvon. Holstein-Gottorpit hallitsivat sen jälkeen Oldenburgia, vuodesta 1815 suurherttuakuntana ja vuodesta 1871 osana Saksan keisarikuntaa. Suvun viimeinen hallitsija oli vuonna 1918 vallankumouksella syrjäytetty Oldenburgin suurherttua Fredrik August II.
Reto Ziegler
Sampdoriassa Serie A:ssa Ziegler teki ensiesiintymisensä Parmaa vastaan 18. helmikuuta 2007. Kaudeksi 2011–2012 hän siirtyi Juventukseen, jonne joukkue osti hänet neljän vuoden sopimuksella. Hän ei kuitenkaan päässyt pelaamaan Juventuksessa ainuttakaan virallista ottelua, vaan pelasi lainalla Fenerbahçessa, Lokomotiv Moskovassa ja Sassuolossa ennen kuin siirtyi Sioniin tammikuussa 2015.
Mi Fu
Elämäkerta
Mi Fun intohimona oli vanhojen kirjoitusten ja maalausten kerääminen. Perheen varojen vähitellen huvetessa sukulaisille, Mi Fu jatkoi kirjoitusten keräämistä ja teki kaikki mahdolliset uhraukset saadakseen haluamansa esineet. Erään tarinan mukaan Mi Fu ollessaan veneilemässä ystäviensä kanssa näki Wang Xianzhi kirjoituksen ja innostui uhkaisi hypätä veneestä ellei kirjoiutksen omistaja lahjoittanut sitä hänelle.
Hiljalleen hänen kokoelmansa kasvoi merkittäväksi aarteeksi ja hänen yksinkertaisesta talostaan tuli aikansa merkittävimpien tutkijoiden kokoontumispaikka. Hän vartioi esineitään hyvin tarkasti ja järjesti ne kahteen osaan, joista toisen hän piti salaisena ja jota hän esitteli vain läheisimmille ystävilleen. Toinen osa kokoelmista oli tavallisisa vieraita varten.
Historiallinen tausta
Maisemamaalauksen yleistymisen jälkeen seurasi aika, jolloin taiteilijat maalasivat muun muassa uskonnollisia hahmoja, lintuja, kukkia ja bambu-maalauksia maisemien ohella. Nämä taidemaalarit olivat kaikki hyvin älykkäitä ja useimmille maalaaminen ei ollut ainoa ammatti vaan vain yksi tapa ilmaista älyllisiä reaktioita suhteessa ympäröivään maailmaan ja luontoon. Runous ja kuvallinen kirjoittaminen olivat tavallaan maalaamista arvostetumpia taidemuotoja. Taiteilijat työskentelivät usein valtion virkamiehinä elleivät he kyenneet elämään perheensä varojen turvin. Vaikka jotkin heistä olivat kalligrafian mestareita, he kuitenkin pyrkivät välttelemään julkisuutta ja heitä alettiin kutsua herrasmiesmaalareiksi. Taide oli näille henkilöille enemmänkin harrastus kuin työ. Kaikesta huolimatta heidän ammattitaitonsa perusta oli kalligrafian opinnoissa, jotka mahdollistivat heidän välittää ajatuksia symbolien välityksellä yhtä vaivattomasti kuin tavallisten kirjainten avulla. Heidän taiteelleen onkin ominaista hyvin intiimi ilmaisu.
Haag
Haagissa sijaitsevat Alankomaiden parlamentin muodostavat Eerste Kamer ja Tweede Kamer eli ensimmäinen ja toinen kamari. Myös kuningas Willem-Alexander asuu ja työskentelee Haagissa. Kaupungissa sijaitsevat myös kaikki ulkomaiset suurlähetystöt ja hallituksen ministeriöt, kuten myös korkein oikeus ja monet lobbausjärjestöt. Haagin kaupungin tunnus on kattohaikara.
Historia
thumb|200px|Uusi kaupungintalo (2004)
Anglesey
Historia
Rooman valtakunnan luhistuttua Angleseystä tuli osa walesilaista Gwyneddin kuningaskuntaa. Kuninkaallinen hovi sijaitsi Aberffrawissa. Saaren omistuksesta kiinnostuivat myöhemmin myös englantilaiset hallitsijat. Northumbrian hallitsija Eadwine (k. 632/3) keräsi jonkin aikaa suojelurahaa saarelta. Gwyneddin kuningas Cadwallon ap Cadfan kukisti Eadwinen ja Gwynedd päätyi lopullisesti englantilaisvallan alle vasta Edvard I:n aikakaudella vuonna 1282. Angleseystä tehtiin oma kreivikuntansa vuonna 1284. Walesilaisella Tudor-suvulla oli merkittäviä maaomistuksia Angleseyllä ja suvun edustaja Henrik VII:stä tuli Englannin kuningas. Gwyneddin kreivikunta perustettiin vuonna 1974 ja se käsitti suurin piirtein vanhojen Angleseyn, Caernarfonin ja Merionethin kreivikuntien alueet. Anglesey erotettiin jälleen omaksi kreivikunnakseen vuonna 1995.
Rengasmerikäärme (Emydocephalus)
Rengasmerikäärme (Emydocephalus annulatus) on merikäärmelaji, joka elää pääasiassa Tyynellämerellä Australian rannikolla. Lajin kehitystä seuranneissa tutkimuksissa on todettu merten saastumisen vaikuttavan sen väritykseen. Alun perin rengasmerikäärme on raidallinen, mutta saastuneimmilla vesillä on alettu tavata myös mustia yksilöitä. Tällaisia alueita on Korallimeren saarten territorion eteläosissa. Lajia tavataan myös Filippiineillä ja Timorinmerellä, mutta ei Carpentarianlahdella.
Rengasmerikäärme liikkuu riuttojen lähellä. Laji syö pääasiassa kalanmätiä.
M/S Winner 10
Palvelus
Alus ankkuroitiin 1. toukokuuta Fredericiaan, josta se siirrettiin kesäkuussa Kögeen. Alus myytiin elokuussa Lineas Fred Olsenille, jonka kotipaikka oli Espanjan Santa Cruz de Tenerife. Uusi omistaja vastaanotti aluksensa 2. syyskuuta Fredericiassa kastaen sen Benchijigua II:ksi. Alus saapui 17. syyskuuta maalattavaksi Husbands Shipyardsille Southamptoniin.
Alus vuokrattiin syyskuussa 2005 Lineas Maritimas Europeasille, joka liikennöi sillä Algecirasista Tangeriin. Alus ankkuroitiin 13. tammikuuta 2013 Suezissa. Se myytiin huhtikuussa 2010 Redmont Marine Limitedille, jonka kotipaikka oli Basseterre Saint Kitts ja Nevisillä. Alus sai tällöin nimekseen Winner 10. Alus lähti huhtikuussa Suezista Alangiin, ja se saapui 10. toukokuuta Sachanaan Intiassa romutettavaksi.
Pride & Glory
Pride & Glory oli vuosina 1991–1994 toiminut southern rock -yhtye, jota johti laulaja-kitaristi Zakk Wylde. Alun perin yhtye kulki nimellä Lynyrd Skynhead (tunnetun southern rock -yhtyeen Lynyrd Skynyrdin inspiroimana), mutta myöhemmin nimi muuttui muotoon Pride & Glory. Yhtye teki ainoastaan yhden albumin, vuonna 1994 julkaistun Pride & Gloryn, jolta julkaistiin singlet ”Losin’ Your Mind”, ”Horse Called War” ja ”Troubled Wine”, joista kaksi ensimmäistä on julkaistu myös Wylden Black Label Society -yhtyeen kokoelmalla Kings of Damnation 98-04. Myös kappale ”Machine Gun Man” on julkaistu Black Label Societyn kokoelmalla Skullage. Yhtyeen ainoasta albumista julkaistiin myös uusi versio vuonna 1999, joka sisälsi albumin lisäksi bonuslevyn sisäläten lähinnä coverkappaleita kuten esimerkiksi Black Sabbath coverin kappaleesta ”The Wizard”.
Monarkkiperhoset
Monarkkiperhoset (Danainae) on täpläperhosiin kuuluva, noin 500 lajin alaheimo. Sen perhoslajeja tavataan paria poikkeusta lukuun ottamatta ainoastaan maapallon trooppisilla ja subtrooppisilla alueilla.
Alaheimon lajeista Euroopassa tavataan vain Afrikassa ja Aasiassakin laajalti levinnyttä silomonarkkia (Danaus chrysippus) sekä Pohjois-Amerikasta tulokaslajina levinnyttä monarkkiperhosta (Danaus plexippus).
Yhdistyneiden kansakuntien ihmisoikeusneuvosto
Kritiikkiä
Muslimimaat ajoivat Pakistanin johdolla YK:n ihmisoikeusneuvoston hyväksymään kiistellyn päätöslauselman. Huhtikuun 2009 alussa hyväksytty päätöslauselma teki uskontojen herjaamisesta ihmisoikeusloukkauksen. Kriitikot, muun muassa Toimittajat ilman rajoja -järjestö ovat huolissaan siitä, että päätöslauselmalla pyritään estämään uskontojen ja erityisesti islamin kritisointi.
Aleksandriitti
Ensimmäistä kertaa aleksandriitti löydettiin Venäjältä Uralilta 1830. Koska väriä vaihtavan jalokiven sanottiin löytyneen ensimmäisen kerran lokakuussa tsaari Aleksanteri II:n syntymäpäivänä, nimettiin mineraali tsaarin mukaan. Aleksandriitti oli jo silloin hyvin arvostettu jalokivi, sillä sen vihreä ja punainen väri kuvastivat tsaarin hallintoa. Edelleen vanhat uralilaiset kivet ovat erittäin arvostettuja erinomaisen värinvaihdon ansiosta. Uralvuoriston Tajiwajajoella esiintyy 1-10 cm:n mittaisia aleksandriittikiteitä. Nykyään suurimmat aleksandriitin tuottajamaat ovat kuitenkin Brasilia ja Sri Lanka.
Aidon aleksandriitin harvinaisuudesta ja arvokkuudesta johtuen koruteollisuudessa on käytetty 1970-luvulta alkaen paljon synteettistä aleksandriittia sekä jo aiemmin muita synteettisiä kiviä, jotka jäljittelevät aleksandriitin värinvaihtoilmiötä.
Sissimarkkinointi
Sissimarkkinoinnin ydin on "Wow -efekti". Siinä missä tavallinen markkinointi voi olla hyvinkin konservatiivista, sissimarkkinointi pyrkii pystäyttämään, säväyättämään tai muuten herättämään tunteita, joko positiivia tai negatiivisia. Voimakkaiden tunteiden herättäminen saa helpommin toivotun reaktion aikaiseksi, joko toiminnan tai ostoksen, kuin tavallinen konservatiivisempi lähestyminen. Näkyvimpiä esimerkkejä Suomessa on ollut muun muassa bussipysäkillä olleita valtavia kuvia teuraseläimistä, jotka häiritsivät useita jalankulkijoita. Mainoksen tilaaja teki näyttävän eleen mainoskampanjan keskeyttämisestä, josta Helsingin Sanomat uutisoivat.. Näin ollen bussipysäkkimainos sai isomman näkyvyyden Helsingin Sanomien sivuilla ja keskustelupalstoilla, kuin mitä kampanja olisi muuten saanut, jos organisaatio olisi vain kaikessa hiljaisuudessaan jatkanut kampanjaa.
Hollolan Pyhäniemen lentokenttä
Kentälle sijoitetut ilmavoimien yksiköt
Kapteeni E. Heinilän komentama Lentolaivue 22 sai viisi Brewster B-239 -hävittäjää 19. helmikuuta 1940 Hollolan Pyhäniemeen Vesijärven jäälle. Laivueen 1. lentueen päälliköksi nimitettiin 23. helmikuuta 1940 luutnantti A. Bremer. Brewster-koneilla ehdittiin suorittaa kuitenkin vain yksi sotalento talvisodan loppuun, 13. maaliskuuta 1940, mennessä.
Onnettomuuksia
Lyhyen toimintansa aikana Pyhäniemen kentällä sattui joitain onnettomuuksia:
Sierra Leonen pääministeri
Sierra Leonen pääministeri on Sierra Leonen tasavallan hallituksen päämies. Virka perustettiin 9. heinäkuuta 1954 ja lakkautettiin 15. kesäkuuta 1978, kunnes se perustettiin uudelleen 8. toukokuuta 2018. Sierra Leonen nykyinen pääministeri on Jacob Jusu Saffa.
Sierra Leonen Commonwealth realmin ja tasavallan pääministeri
Lähde:
Sierra Leonen tasavallan Chief Minister
Lähde:
Ismo Niemi
Pyrinnön päävalmentajana Niemen aikana toimineen Raimo Lammin mukaan Niemi oli ratkaisuotteluissa rotaation seitsemäs pelaaja.
Inhumanity
Inhumanity on Mors Principium Estin vuonna 2003 julkaistu ensimmäinen studioalbumi. Se uudelleenjulkaistiin vuonna 2006, uudelleenjulkaisussa on erilainen kansi ja kolme bonuskappaletta.
Wimbledonin tennisturnaus
thumb|270px|Wimbledonin kenttä 18. Wimbledonin tennisturnaus (The Championships, Wimbledon) on maailman arvostetuin ja vanhin tennisturnaus. Turnaus on Australian ja Ranskan avointen jälkeen vuoden järjestyksessä kolmas Grand Slam -turnaus ja se järjestetään All England Lawn Tennis and Croquet Clubilla Lontoon Wimbledonissa vuosittain kesä–heinäkuussa. Turnaus kestää kaksi viikkoa (mahdollisella säävarauksella) ja on ainoa ruohoalustalla pelattava Grand Slam -turnaus.
Some Girls
Some Girls on brittiläisen rockyhtyeen The Rolling Stonesin vuonna 1978 julkaistu albumi. Albumi sisältää vaikutteita erityisesti tuolloin suuressa suosiossa olleesta punkista.
Itabashi
Itabashi on yksi Japanin pääkaupungin Tokion erillisalueista. Se sijaitsee sisämaassa kaupungin pohjoisosassa Arajoen oikealla rannalla Tokion keisarillisen palatsin luoteispuolella ja rajautuu Kitan, Neriman ja Toshiman erillisalueisiin sekä Saitaman prefektuurin Wakōn ja Todan kaupunkeihin. Itabashissa on 560 435 asukasta (vuonna 2017) ja sen pinta-ala on 32,22 neliökilometriä.
Kangas
Kankaista valmistetaan vaatteita ja asusteita, sisustus- ja käyttötekstiilejä, sairaalatekstiilejä ja hygienia tuotteita sekä teknisiä tekstiilejä.
Ihmisen suolisto
Suolisto ja terveys
Nykyisin uskotaan, että suolistosta muualle elimistöön karanneiden bakteerien aiheuttama voimakas tulehdusreaktio aiheuttaa kroonisten suolistosairausten lisäksi esimerkiksi astmaa, diabetesta, lihavuutta, rasvamaksaa ja eräitä syöpiä. Näiden sairauksien yhteyttä suolistobakteereihin on pystytty tutkimaan vasta noin kymmenen vuoden ajan, mikä johtuu teknologian kehittymisestä.
De Gamlas Hem (Tampere)
De Gamlas Hem -nimisiä ruotsinkielisille tarkoitettuja vanhainkoteja rakennettiin myös Ouluun (1906), Kristiinankaupunkiin (1915) ja Poriin (1922). Nämä rakennukset olivat yksikerroksisia puurakennuksia.
André Previn
Previn pääsi sovittajaksi MGM-elokuvayhtiöön jo teini-ikäisenä ja eteni elokuvasäveltäjäksi ja -kapellimestariksi. Vuosina 1967–1969 hän toimi Houstonin sinfoniaorkesterin, sitten 1968–1975 Lontoon sinfoniaorkesterin, 1976–1986 Pittsburghin sinfoniaorkesterin ja 1986–1989 Los Angelesin filharmonisen orkesterin kapellimestarina.
Into Saxelin
Into Saxelin kuoli kesken tuotteliaan luomisvaiheensa äkilliseen sairauteen Pariisissa.
Mika Alatalo
SM-liigauran alku KooKoossa ja Lukossa
Toinen Lukko-kausi 1991–1992 oli Alatalon läpimurto SM-liigassa; hän oli tehoilla 20+17=37 joukkueen paras maalintekijä ja kolmanneksi paras pistemies. Kaudella 1992–1993 Alatalo oli Kimmo Rintasen kanssa tehoilla 16+19=35 Lukon toiseksi paras pistemies Pekka Peltolan jälkeen. Kaudella 1993–1994 hän puolestaan jakoi tehoilla 19+15=34 Lukon sisäisen maalipörssin voiton Tero Arkiomaan kanssa ja sijoittui sisäisessä pistepörssissä kolmanneksi. Alatalo valittiin SM-liigan syyskuun 1993 parhaaksi pelaajaksi. Hän sai kaikkien aikojen ensimmäisenä pelaajana Jääkiekkolehden ja SM-liigan valitseman kuukauden pelaaja -valinnan. Alatalo valittiin kauden päätteeksi tähdistökentälliseen ja voitti SM-pronssia.
TPS, Elitserien ja NHL
Toukokuussa 2001 Alatalo solmi TPS:n kanssa kolmivuotisen sopimuksen. Hänestä tuli joukkueen kapteeni kaudella 2001–2002, jolloin Alatalo teki myös SM-liigan yhden kauden piste-ennätyksensä tehoilla 20+22=42, joilla hän voitti TPS:n sisäisen pistepörssin. Alatalo jakoi kevään 2003 pudotuspeleissä kolmella osumallaan joukkueen sisäisen maalipörssin voiton Niko Mikkolan kanssa. Hän toimi SM-liigauransa loppuun asti TPS:n kapteenina, paitsi kaudella 2003–2004, jolloin SM-hopeaa voittaneen joukkueen kapteenina toimi Mikko Eloranta. Alatalon alkukausi meni kuitenkin pilalle pahan polvivamman takia. Hän ei myöskään toiminut TPS:n kapteenina kauden 2006–2007 lopulla, kun selkävaivoista kärsineen Alatalon paikalle joukkueen kapteeniksi nousi kanadalainen Kent McDonell. Helmikuussa 2004 hän teki kolmivuotisen jatkosopimuksen TPS:n kanssa. Myös kauden 2005–2006 alku viivästyi Alatalolla polvivamman takia. Alatalo edusti TPS:ää myös Spengler Cupissa vuonna 2002, jolloin hänet valittiin turnauksen tähdistökentälliseen.
Maajoukkueura
Alatalo pelasi myös alle 20-vuotiaiden MM-kilpailuissa vuosina 1989, 1990 ja 1991 sekä alle 18-vuotiaiden EM-kilpailuissa vuonna 1989, jolloin hän voitti pronssia.
Postilokero
pienoiskuva|Amerikkalaisen asiakkaan postilokero täynnä kirjeitä. Postilokero on postikonttorissa tai vastaavassa tilassa sijaitseva lukollinen numeroitu lokero, josta lokeron vuokraaja voi noutaa postinsa. Postilokerot vuokrataan asiakkaille käyttöön määräajaksi ja niistä maksetaan vuokraa. Postilokeroon jaetaan lokeron vuokraajalle tuleva posti, ja vuokraaja noutaa sen toimipaikan aukioloaikoina. Postilokeroiden kirjeet jaetaan yleensä aamuisin ja esimerkiksi Suomessa kirjeet ovat selkeästi nopeammin saatavilla lokerosta kuin normaalin kantopostin välityksellä. Lakisääteisiä kirjepalveluita tuottaa kotimaassa Posti Postilain perusteella. Postilokeropalvelut eivät kuulu lakisääteisiin kirjepalveluihin vaan ne ovat markkinaehtoisia.
Yrityspostinumero
Suomessa on saatavilla yrityspostinumeropalvelu, jonka avulla suuret yritykset saavat itselleen persoonallisen postiosoitteen. Osoitteessa paikkakunta korvataan yrityksen omalla nimellä tai lyhenteellä ja jokainen yritys saa oman yrityskohtaisen postinumeron. Esimerkiksi Postilla on käytössään oma postitoimipaikka POSTI ja postinumero 00011.
Luettelo Kummelin sketseistä
Apinaa koijataan
Sketsissä on kaksi henkilöä, mies ja toinen, tyhmä mies eli "Apina". Mies huijaa apinaa aina jollain tavalla kuten, "Jos sä nyt maksat tän viiden kympin laskun ni oon sulle siitä satasesta enää viisikymppiä velkaa". Sketsit löytyvät "Onko nyt hjuva fiilis" -DVD-boksilta.
Efektimies
Heikki Silvennoisen esittämä Efektimies tekee omia askareitaan, samalla päästellen suustaan ääniefektejä. Sketseissä mies esimerkiksi tekee voileipää, leikkii tai selaa levykokoelmaa ja radiota. Sketsit löytyvät "Kyllä lähtee" -DVD-boksilta.
"Erittäin hyvin sanottu"
Kahilainen ja Hela kommentoivat Silvennoisen pitämää luentoa, taidenäyttelyä tai kauppaa "Täähän on ihan perseestä" ja "tästä luennosta ei oo kellekkään mitään hyötyä", "eihän täällä oo mitään tavaraa" tai "eihän toi jätkä osaa maalata ollenkaan". Tämän kuullessaan Silvennoinen kääntää hitaasti päätään Kahilaista kohti, nostaa etusormensa, ja tokaisee: "Erittäin hyvin sanottu." Tähän Kahilainen kuiskaa esimerkiksi: "Toi jätkä on sekasin", jolloin Silvennoinen kohottaa taas katseensa, ja sormeaan ylhäällä pitäen nyökkää myöntymisen merkiksi.
Gerhard Rihmakallo, riffien kuningas
Sketsit löytyvät "Onko nyt hjuva fiilis" -DVD-boksilta. Rihmakallon hahmo esiintyy myös elokuvassa "Kummeli V".
Kouhia ja työmiehet
Sketsissä Timo Kahilainen ja Heikki Hela esittävät työmiehiä, jotka valittelevat työolojaan tai miettivät arjen asioita. Paikalle saapuu pian heidän johtajansa Kouhia (Heikki Silvennoinen), joka tuo kaksikolle yleensä jotain. Kouhia itse haluaa vain huolehtia työntekijöistään, mutta nämä itse pitävät Kouhiaa orjapiiskurina. Kun Kouhia on saapumassa paikalle, työmiehet sanovat "Mitähän asiaa sillä on?" ja "Varmaan jotain perkeleen tärkeetä taas on." Poistuessaan Kouhia sanoo usein heille "Älkää itenne teloko" ja vuoden 2003 sketsissä "Älkää polttako itenne liikaa".
Matti Näsä
Sketsit löytyvät "Kyllä lähtee" ja "Artisti maksaa" -DVD-bokseilta. "Jumankauta juu nääs päivää" -boksilla Matti esiintyy Tepon kanssa kertaalleen juonnon aikana, ja "Onko nyt hjuva fiilis" -boksilla on yksi vuonna 2003 kuvattu sketsi.
"Me emme tupakoi täällä"
Heikki Hela ja Timo Kahilainen kulkevat julkisilla paikoilla, esimerkiksi bussissa tai toimistotiloissa. Silloin Silvennoisen esittämä mies saapuu paikalle tupakka kädessään, josta Hela saa kohtauksen, alkaa yskiä ja osoittelee tupakkaa (joskus hän siemaisee astmapiippua). Hela lähtee hakemaan Kahilaisen paikalle, joka yleensä ottaa mukaansa keltaisen lapun, jossa lukee "Me emme tupakoi täällä". Kahilainen sanoo miehelle "Voi kuulkaa, me ei olla poltettu täällä ollenkaan.". Tähän Silvennoinen vastaa "Juu ei kannatakkaan, se on helvetin epäterveellistä" ja sen jälkeen tai myöhemmissä sketseissä pelkästään "Mää vedän vain tän ja se on sillä saletti".
Musacorner
Musacorner kuuluu Kummelin ensimmäisiin sketseihin. Sketsissä Olli Keskisen esittämä hahmo, Iso-Pebe, haastattelee musiikkivieraita. Usein musiikkivierailta kuullaan myös esitys.
”Sano ryssä ku…”
Sketsit löytyvät "Onko nyt hjuva fiilis" -DVD-boksilta.
Itsemääräämisoikeus
Potilaan itsemääräämisoikeus
Itsemääräämisoikeuden mukaan kompetentilla potilaalla on oikeus päättää itseään koskevista asioista. Suomessa potilaan itsemääräämisoikeudesta terveyden- ja sairaanhoidossa säädetään laissa potilaan asemasta ja oikeuksista. Itsemääräämisoikeus tarkoittaa, että potilasta on hoidettava yhteisymmärryksessä hänen kanssaan. Täysi-ikäisellä ja kompetentilla potilaalla on oikeus kieltäytyä hänelle suunnitellusta tai jo aloitetusta hoidosta. Potilaan hoitoon ja tutkimiseen tulee saada potilaan lupa, eikä hänelle saa tehdä mitään hoitotoimenpiteitä vastoin hänen tahtoaan. Alaikäisen mielipide otetaan huomioon silloin, kun lapsi on tarpeeksi kehittynyt sen ilmaisemaan.
Rugby union
Lajin perusajatus
Rugby union -ottelu kestää 80 minuuttia ja koostuu kahdesta 40 minuutin mittaisesta jaksosta, joka päättyy kun pallo kulkeutuu ulos kentältä, yliajalla tehdään pisteitä tai hyökkäävä joukkue tekee virheen. Pelissä kaksi 15-henkistä joukkuetta pyrkii tekemään mahdollisimman paljon pisteitä samalla estäen vastustajaa tekemästä pisteitä. Peliä pelataan suorakaiteen muotoisella 144 metriä pitkällä ja 70 metriä leveällä ruohokentällä, jonka molemmissa päissä on maalialue ja H-kirjaimen muotoinen maalihaarukka.
Luettelo Kummelin sketseistä
Tamppaajat
Sketsit löytyvät "Artisti maksaa" -DVD-boksilta.
Virsikirjan lisälehdillä
Sketsin sanotaan olevan osa ohjelmaa nimeltä Sunnuntairauhaa, jonka juontajana toimii Helan esittämä Patrik Sjöberg. Kahilaisen esittämä Laukaan kirkon urkuri Anders Gärderud sekä Silvennoisen esittämä Tikkurilan seurakunnan nuorisomuusikko Ingemar Stenmark esittävät Sjöbergille näytteitä "uusista virsistä", jotka he pyrkivät saamaan lisättäväksi virsikirjaan sillä perusteella, että vaikka "vanhoissa virsissä on arvokkuutta, mutta niistä puuttuu groove". Gärderud kuvailee jokaista "uutta virttä" siten, että ne kuuluvat vähintään kolmeen seuraavista ala-allegorioista: ahdistus, kiusaus ja synti. Lisäksi haastattelun aikana Stenmark yrittää näprätä Gärderudin urkuja tai Sjöbergin mikrofonia. Mutta kun Gärderud alkaa soittaa urkuja ja Stenmark alkaa laulaa, virsi paljastuukin yhdeksi erittäin tunnetuksi kappaleeksi, kuten "Surun pyyhit silmistäni pois" tai "Naispaholainen".
Ympäristöruutu
Sketsit löytyvät "Kyllä lähtee" ja "Artisti maksaa" -DVD-bokseilta. "Jumankauta juu nääs päivää" -boksilla on yksi sketsi.
Evijärven surma
Suvanto pääsi ehdonalaiseen vapauteen lokakuussa 2006. 1. joulukuuta 2006 hän sai kuitenkin jo uuden tuomion esitettyään puhelimitse tappouhkauksen surmajutun esitutkinnassa kuultua todistajaa vastaan. Mustasaaren käräjäoikeus tuomitsi hänet vuodeksi ja kahdeksi kuukaudeksi ehdottomaan vankeuteen.
NHL 06
Pelaaminen
Pelissä ei ole edellisvuoden tapaan aitoja maajoukkuepelipaitoja, vaan maajoukkuepelipaidoissa on tunnuksen kohdalla maan lippu.
Opiskelu
Monimuoto-opiskelu
Monimuoto-opiskeluksi (momu) sanotaan sellaista tapaa opiskella, jossa on sekä lähiopetustunteja että etäopiskeluna tapahtuvaa opiskelua ja etätehtäviä. Etäopiskelu tarkoittaa itsenäistä ilman läsnäoltavia tunteja tehtyä opiskelua. Etätehtävät ovat itsenäisesti tehtäviä harjoituksia.
Monimuoto-opiskelussa oppimateriaali jaetaan opiskelijoille lähiopetustunnilla, postitse tai internetin välityksellä. Opiskelija tutustuu aineistoon ja opettelee käsiteltävän asian sen mukaisesti.
Opintorekisterit
Opetushallituksen ylläpitämä Koski-tietovaranto sisältää valtakunnallisia perusopetuksen, lukiokoulutuksen ja ammatillisen koulutuksen opintosuoritus- ja tutkintotietoja. Valeammattilaisten paljastuminen helpottuu, kun suoritetut tutkinnot saa selvitettyä palvelusta helposti. Myös oppilaitosten välinen opintojen hyväksilukeminen helpottuu.
Kanpur
WHO:n vuonna 2011 tekemän selvityksen mukaan Kanpur oli Intian toiseksi saastunein kaupunki, vain Ludhiana oli likaisempi. Delhi jäi kolmannelle tilalle.
Sinitoukohärkä
Ulkonäkö
Sinitoukohärkä on teräksensininen kovakuoriainen, jonka ruumis on pehmeä ja kiiltävä. Sen peitinsiivet ovat vain pienet lehtimäiset levyt takaruumiin etureunassa. Naaraan takaruumis on pullea. Häirittynä toukohärkien reisinivelistä tihkuu keltaista kantaridiini-myrkkyä (engl. cantharidin, C10H12O4, CAS 56-25-7).
Levanpelto
Levanpelto on kylä Kullaalla Ulvilassa ja myös entisen Kullaan kunnan aiempi nimi. 1.1.2005 alkaen, Ulvilan kaupungin ja Kullaan kunnan kuntaliitoksen jälkeen se ollut osa Ulvilaa.
Set
Set (vanhassa Raamatun käännöksessä Seet,, ) on Vanhan testamentin Ensimmäisessä Mooseksen kirjassa Aadamin ja Eevan kolmas poika, ja Kainin ja Abelin veli. Hän oli näiden ohella ainoa nimeltä mainittu Aadamin ja Eevan lapsista. Ensimmäisen Mooseksen kirjan mukaan Set syntyi sen jälkeen, kun Kain oli surmannut Abelin, ja Eeva uskoi Jumalan suoneen hänet korvaukseksi Abelin sijaan. Kun Set oli elänyt 105 vuotta, hän sai pojan nimeltä Enos. Myöhemmin hän sai lisää poikia ja tyttäriä. Raamatun mukaan Set eli kaikkiaan 912 vuotta, eli hän olisi kuollut 18 vuotta nuorempana kuin isänsä Aadam.
Tiedonjulkistamisen valtionpalkinto
1990-luku
Erityismaininnan sai Kalervo Palsa.
2010-luku
Elämäntyöpalkinnon saivat valokuvaaja Hannu Hautala luonnonvalokuvauksen alalla tehdystä merkittävästä tiedonjulkistamistyöstä kuvaajana, kirjailijana ja opettajana sekä professori Markku Kuisma tiedonjulkistamistyöstä taloushistorian tutkimuksen alalla. Muut palkitut ovat:
Kylävilkko
Koko ja ulkonäkö
Kylävilkko on pieni kirkkaankeltainen perhonen, jolla esiintyy kaksi hieman toisistaan poikkeavaa värimuotoa sadekauden ja kuivan kauden mukaan. Siipien yläpinta on kirkkaan keltainen, mutta etusiiven kärkiosassa on laaja mustanruskea alue, jossa on lajille tyypillisesti kaksi sisennystä. Myös takasiivessä on ohut musta reunus, mutta etenkin koiraalla se on huomaamattoman kapea. Siipien alapinta on keltainen, mutta yläpintaa vaaleampi, ja siinä on jonkin verran harmaanruskeaa kuviointia. Siipiväli on noin 40 mm.
Ravintokasvi
Kylävilkko on polyfagi, jonka toukkien ravintokasvi vaihtelee elinpaikan mukaan. Tyypillisiä ovat esimerkiksi lajit suvuista Caesalpinia, Cassia, Pithecellobium sekä Wagatea.